Carolina Hurricanes

Carolina Hurricanes on yhdysvaltalainen ammattilaistason jääkiekkoseura, jonka kotikaupunki on Raleigh Pohjois-Carolinan osavaltiossa. Seura kuuluu NHL:n Itäisen konferenssin Metropolien divisioonaan. Vuoteen 1997 asti seura tunnettiin nimellä Hartford Whalers. Hurricanes voitti ensimmäisen ja toistaiseksi ainoan Stanley Cup -mestaruutensa vuonna 2006. == Historia == Seura perustettiin alun perin Connecticutin Hartfordissa, jossa se pelasi WHA- liigaa vuodet 1972–1979 nimellä New England Whalers. WHA:n lopetettua toimintansa vuonna 1979 seura liittyi NHL:ään, ja nimeksi vaihtui Hartford Whalers. Kauden 1996–1997 päätteeksi seura muutti Pohjois-Carolinaan ja nimi vaihtui nykyiseen muotoonsa Hurricanes. Nimi on viittaus Pohjois-Carolinan alueella usein esiintyviin hurrikaaneihinhttp://www.sportsnet.ca/hockey/nhl/nhl-team-names/. Ensimmäiset kaksi kauttaan Pohjois-Carolinassa seura pelasi kotiottelunsa Greensboron Greensboro Coliseumissa 90 minuutin ajomatkan päässä Raleighista odottaessaan uuden areenan valmistumista. Kaudella 2005–2006 Carolina Hurricanes voitti historiansa ensimmäisen Stanley Cupin. Loppuottelusarjassa vastustajana oli Edmonton Oilers. Hurricanes voitti sarjan voitoin 4–3. Kausi 2016–2017 oli Carolina Hurricanesin ensimmäinen ilman seuraikoni Eric Staalia, joka oli ollut joukkueen kapteeni seitsemällä edellisellä kaudella. Seura ei nimennyt uutta kapteenia koko kaudella, vaan joukkue nimesi sen sijaan neljä varakapteenia, jotka olivat Jordan Staal, Justin Faulk, Victor Rask ja Jeff Skinner. Johtavien pelaajien hyvät otteet eivät kuitenkaan riittäneet kantamaan Hurricanesia pudotuspeleihin tuolla kaudella. Edellisen kerran joukkue oli päässyt pudotuspeleihin kaudella 2008–2009. Erityisesti vieraspelaaminen oli Hurricanesille vaikeaa koko kauden ajan. Joukkueen taso ailahteli, ja voittoputkea seurasi monta kertaa pitkähköjä tappioputkia. Kaudella 2017–2018 Hurricanes teki erikoisen ratkaisun nimeämällä joukkueelle kaksi kapteenia, joista Jordan Staal toimi kapteenina kotiotteluissa ja Justin Faulk vierasotteluissa. Joulukuun 2022 lopussa Hurricanes rikkoi seuraennätyksensä voittamalla 11 ottelua perätysten. Saman kauden pudotuspeleissä toukokuussa 2023 Hurricanes ylsi myös harvinaiseen saavutukseen tehden kolme alivoimamaalia samassa pudotuspeliottelussa. Tähän on kyennyt vain kolme joukkuetta ennen Hurricanesia. Mikään joukkue ei ollut onnistunut vastaavassa 40 vuoteen ennen Hurricanesia. == Tunnukset == === New England Whalers (WHA-liigassa) === Tiedosto:New England Whalers Logo.png| 1972–1979 === Hartford Whalers === Tiedosto:Hartford Whalers Logo 1979.png| 1979–1992 Tiedosto:Hartford Whalers Logo.svg| 1992–1997 === Carolina Hurricanes === Tiedosto:Carolina Hurricanes logo 1997.png| 1997–1999 Tiedosto:Carolina Hurricanesin logo.svg | 1999– == Kaudesta 1997–1998 kauteen 2010–2011 == Kausi GP W L T OTL Pts GF GA PIM Runkosarja Pudotuspelit 1997–1998 82 33 41 8 -- 74 200 219 1455 divisioonan 6. ei pudotuspeleihin 1998–1999 82 34 30 18 -- 86 210 202 1158 divisioonan 1. konferenssin neljännesfinaalit, 2–4 tappio Boston Bruinsille 1999–2000 82 37 35 10 -- 84 217 216 799 divisioonan 3. ei pudotuspeleihin 2000–2001 82 38 32 9 3 88 212 225 1083 divisioonan 2. konferenssin neljännesfinaalit, 2–4 tappio New Jersey Devilsille 2001–2002 82 35 26 16 5 91 217 217 1022 divisioonan 1. loppuottelusarjaan, 1–4 tappio Detroit Red Wingsille 2002–2003 82 22 43 11 6 61 171 240 1208 divisioonan 5. ei pudotuspeleihin 2003–2004 82 28 34 14 6 76 172 209 1102 divisioonan 3. ei pudotuspeleihin 2004–2005 Kausi peruttiin työsulun vuoksi. 2005–2006 82 52 22 -- 8 112 294 260 1107 divisioonan 1. mestari Edmonton Oilersia vastaan otteluvoitoin 4-3 2006–2007 82 40 34 -- 8 88 241 253 1007 divisioonan 3. ei pudotuspeleihin 2007–2008 82 43 33 -- 6 92 250 246 1165 divisioonan 2. ei pudotuspeleihin 2008–2009 82 45 30 -- 7 97 236 221 786 divisioonan 2. konferenssin loppuotteluihin, 0-4 Pittsburgh Penguinsille 2009–2010 82 35 37 -- 10 80 230 256 944 divisioonan 3. ei pudotuspeleihin 2010–2011 82 40 31 -- 11 91 236 239 835 divisioonan 3. ei pudotuspeleihin GP = ottelut, W = voitot, L = tappiot, T = tasapelit, OTL = tappiot jatkoajalla, Pts = pisteet, GF = tehdyt maalit, GA = päästetyt maalit, PIM = jäähyminuutit === Joukkue kaudella 2024–2025 === === Valmennus & Joukkueenjohto === * Päävalmentaja: Rod Brind’Amour * Apuvalmentaja: Jeff Daniels * Apuvalmentaja: Tim Gleason * Maalivahtivalmentaja: Paul Schonfelder * Videovalmentaja: Chris Huffine * Videokoordinaattori: Paul Fink * Fysiikkavalmentaja: Bill Burniston * Kehitysvalmentaja: Daniel Bochner * Kehitysvalmentaja: Kevin McCarthy * Kehitysvalmentaja (maalivahdit): Jason Muzzatti * Huoltopäällikkö: Bob Gorman * Puheenjohtaja: Doug Warf * Jääkiekkotoiminnanjohtaja: Aaron Schwartz * Toimitusjohtaja: Eric Tulsky * Apulaistoimitusjohtaja: Tyler Dellow * Apulaistoimitusjohtaja: Darren Yorke * Toimitusjohtajan neuvonantaja: Justin Williams * Pelaajakehitysjohtaja: Peter Harrold * Ammattilaisten kykyjenetsinnänjohtaja: Mark Craig * Omistaja: Tom Dundon * Omistaja: Peter Karmanos ==Jäädytetyt numerot== * 2 Glen Wesley * 3 Steve Chiasson (Numero ei ole virallisesti jäädytetty, mutta sitä ei käytetä.) * 9 Gordie Howe * 10 Ron Francis * 17 Rod Brind'Amour * 99 Wayne Gretzky (Numero on jäädytetty koko liigassa.) ==Joukkueessa pelanneet suomalaiset== * Sami Kapanen * Tuomo Ruutu * Jussi Jokinen * Joni Pitkänen * Oskar Osala * Teuvo Teräväinen * Sebastian Aho * Janne Kuokkanen * Saku Mäenalanen * Aleksi Saarela * Eetu Luostarinen * Erik Haula * Jani Hakanpää * Jesperi Kotkaniemi * Jesse Puljujärvi * Rasmus Rissanen * Antti Raanta * Juha Jääskä * Mikko Rantanen == Lähteet == == Aiheesta muualla == * Carolina Hurricanesin virallinen sivusto * Suomalaiset Carolina Hurricanes pelaajat, nhlfinns.com * Luokka:Seulonnan keskeiset artikkelit